**ZÁPISNICA zo zasadnutia správnej rady ZVLD SR o.z.**

Správna rada (SR) zasadala dňa: 31.01.2020, začiatok o 14,00 hod.

Zasadnutie SR sa uskutočnilo v: Zvolen, Hotel Tenis

Zasadnutie SR otvoril a rokovanie viedol: MUDr. Pavol Štec, predseda SR

*Zúčastnení členovia SR ZVLD SR o.z.:*

MUDr. Pavol Štec – predseda SR

MUDr. Ján Hencel, MSc – I. podpredseda SR (do 17,30 hod.)

MUDr. Viliam Chromý - člen SR ( do 18,45 hod.)

MUDr. Peter Marko, MPH – člen SR

MUDr. Rastislav Zanovit – člen SR ( do 18,45 hod.)

MUDr. Štefan Krnáč - člen SR (od 16,25 hod. )

MUDr. Dušan Lipták – člen SR ( do 18,45 hod.)

MUDr. Slavomír Sakal, MPH – člen SR

Hostia – členovia ZVLD SR o.z.: -

Hostia – nečlenovia ZVLD SR o.z.: MUDr. Adriana Šimková, PhD., hlavná odborníčka

MZ SR pre VL

Mgr. Michaela Nezníková, ZAP

Helena Hlubocká, OĽANO

Za sekretariát ZVLD SR o.z. bol prítomný: Ing. Jiří Ruml

**Správna rada ZVLD SR o.z. rokovala podľa nasledujúceho programu:**

1. Privítanie, úvod, určenie zapisovateľa, schválenie programu.
2. Rokovanie Pracovnej skupiny VLD SR k legislatívnej úprave financovania ambulantného sektora v SR.

2.1/ návrhy ÚHM pre ŠAS - prejednanie konceptov zúčastnených organizácií

2.2/ pripomienky, zmeny a doplnenia k existujúcemu návrhu ÚHM pre VLD - zúčastnené organizácie

2.3/ závery spoločného rokovania a ďalší spoločný postup Pracovnej skupiny VLD SR.

1. Informatívne stretnutie zástupcov politických strán a Pracovnej skupiny VLD SR k ÚHM VLD/ŠAS.

- pozvané sú politické strany podľa výsledkov volebných preferencií voličov nad hranicou zvoliteľnosti do NR SR.

1. Rôzne :

      - plnenie uznesení správnej rady ZVLD DR o.z.

- stanoviská a reakcie ZVLD SR o.z. k vývoju v segmente VLD

- technické otázky, riadenie aktivít a vnútorná správa ZVLD SR o.z.

- ako ďalej ZVLD družstvo

- stav zmlúv so ZP (Dôvera, Union) - Dr. Lipták

- podpora kolegov VLD z Myjavy k otázke sankcií VšZP za porušenie

indikačných obmedzení

1. Záver.

**K bodu 1. programu:**

Členov správnej rady ZVLD SR o.z. privítal Dr. Štec.

* Za zapisovateľa bol určený Ing. Ruml.
* Program zasadnutia správnej rady ZVLD SR o.z. bol prednesený Dr. Štecom.

**K bodu 2. programu:**

Rokovanie Pracovnej skupiny VLD SR k legislatívnej úprave financovania ambulantného sektora v SR - Dr. Štec a zúčastnení členovia Pracovnej skupiny VLD SR.

2.1/ návrhy ÚHM pre ŠAS - prejednanie konceptov zúčastnených organizácií

2.2/ pripomienky, zmeny a doplnenia k existujúcemu návrhu ÚHM pre VLD - zúčastnené organizácie nepredložili žiadne námietky, pripomienky, zmeny, alebo doplnenia k existujúcemu návrhu

2.3/ závery spoločného rokovania a ďalší spoločný postup Pracovnej skupiny VLD SR.

**K bodu 3. programu:**

Informatívne stretnutie zástupcov politických strán a Pracovnej skupiny VLD SR k ÚHM VLD/ŠAS.

- pozvané sú politické strany podľa výsledkov volebných preferencií voličov nad hranicou zvoliteľnosti do NR SR.

Stretnutia sa zúčastnili:

Helena Hlubocká, OĽANO

MUDr. Ján Hencel, MSc., KDH

MUDr. Štefan Krnáč, ĽSNS

Vopred ospravedlnená neprítomnosť: PS-SPOLU, ZA ĽUDÍ, SAS, SME RODINA

Na pozvanie nereflektovali: SMER – SD, SNS

Zúčastnení členovia Pracovnej skupiny VLD SR a Správnej rady ZVLD SR o.z. odpovedali na otázky zástupcov politických strán.

**K bodu 4. programu:**

Rôzne :

      - plnenie uznesení správnej rady ZVLD DR o.z.

- stanoviská a reakcie ZVLD SR o.z. k vývoju v segmente VLD

- technické otázky, riadenie aktivít a vnútorná správa ZVLD SR o.z.

- ako ďalej ZVLD družstvo – presun na nasledujúcu správnu radu

- stav zmlúv so ZP (Dôvera, Union) – prerokované, mailom budeme

informovať členskú základňu

- podpora kolegov VLD z Myjavy k otázke sankcií VšZP za porušenie

indikačných obmedzení

**K bodu 5. programu:**

Záver:

Zasadnutie Správnej rady ZVLD SR o.z. ukončil Dr. Štec, predseda Správnej rady ZVLD SR o.z. Poďakoval prítomným za aktívnu účasť na rokovaní správnej rady.

**Uznesenia zo zasadnutia Správnej rady ZVLD SR o.z.:**

1/ Uznesenie 31.01.2020

Správna rada ZVLD SR o.z. schvaľuje program zasadnutia správnej rady ZVLD SR o. z.

Hlasovanie: za : 7 proti: 0 zdržal sa: 0

2/ Uznesenie 31.01.2020

a) Pracovná skupina VLD SR berie na vedomie prezentovaný návrh ZVLD SR o.z. na ÚHM ŠAS a po dohode subjektov zastúpených v pracovnej skupine predloží rozpracovaný návrh na správnej rade ZAP a požiada o stanovisko a návrh na ďalšiu koordináciu v záujme dopracovania návrhu. Iné návrhy na ÚHM ŠAS neboli predložené. Zodpovedná osoba: Mgr. Nezníková.

Hlasovanie Pracovnej skupiny VLD SR: za: 5 proti: 0 zdržal sa: 0

b) Správna rada ZVLD SR o.z. berie na vedomie uznesenie Pracovnej skupiny VLD SR.

Hlasovanie: za: 7 proti: 0 zdržal sa: 0

3/ Uznesenie 31.01.2020

a) Pracovná skupina VLD SR v súvislosti s návrhom na financovanie ambulantnej zdravotnej starostlivosti legislatívnou úpravou zabezpečujúcou úhradový mechanizmus a garantované minimálne jednotkové ceny poskytovanej ZS sa súčasne zasadzuje za komplexnú legislatívnu úpravu viacerých zákonov v záujme zavedenia jasných kompetenčných oprávnení, transparentnosti, povinností a zohľadnenia kapacitných možností ambulantných poskytovateľov, ich koordinácie pri starostlivosti o pacienta, ako aj zabezpečenia koncepčného riadenia systému ZS v pôsobnosti MZ SR.

Prítomné organizácie zastupujúce VLD vyzývajú organizácie zastupujúce ŠAS (ZAP, ZDRAVITA) na predloženie návrhu úhradového mechanizmu pre celý ambulantný sektor.

Hlasovanie Pracovnej skupiny VLD SR: za: 5 proti: 0 zdržal sa: 0

b) Správna rada ZVLD SR o.z. berie na vedomie uznesenie Pracovnej skupiny VLD SR.

Hlasovanie: za: 8 proti: 0 zdržal sa: 0

4/ Uznesenie 31.01.2020 – odpoveď na mail Dr. Paluškovej z 28.01.2020

K otázke ÚHM VLD (s prípadnou extenziou na celý ambulantný sektor) reprezentuje SVLS/AVLS odmietavý postoj všeobecnými frázami, pričom nepreukázala schopnosť navrhnúť, konkretizovať a odôvodniť konštruktívny protinávrh, pripomienky, prípadne doplnenie existujúceho návrhu.

ZVLD SR o.z. sa ohradzuje voči pokusom SVLS/AVLS „politikárčiť“ v otázke ÚHM a od praktík SVLS/AVLS spájajúcich politický marketing a tretí sektor sa dištancuje. Pracovná skupina VLD SR koná v otázke ÚHM prísne nadstranícky, čo bolo opakovane preukázateľne deklarované.

Hlasovanie: za : 6 proti: 0 zdržal sa: 1

5/ Uznesenie 31.01.2020

a) ZVLD SR o.z., odmieta, aby VLD vykonávali úlohu supervízorov pre kolegov špecialistov.  Sankcionovanie VLD za preskripciu delegovanou ŠAS znamená, že zdravotné poisťovne chcú uložiť VLD úlohu ktorá nám neprináleží.

b) ZVLD SR o.z. považuje snahu kolegov VLD z Myjavy o nápravu nekorektného postupu VšZP pri sankcionovaní za delegovanú preskripciu za pochopiteľnú a odôvodnenú a v týchto intenciách vyjadrujeme podporu im, ako aj všetkým kolegom VLD, ktorí sa rozhodnú ich príklad nasledovať.

c) ZVLD SR o.z. sa bude zasadzovať za komplexnú legislatívnu úpravu viacerých zákonov v záujme transparentnosti kompetenčných oprávnení, povinností a kapacitných možností ambulantných poskytovateľov, ich koordinácie pri starostlivosti o pacienta, ako aj zabezpečenia koncepčného riadenia systému ZS v pôsobnosti MZ SR. Týmto súčasne vyjadrujeme podporu stanoviska Pracovnej skupiny VLD SR k tejto otázke.

Hlasovanie: za : 6 proti: 0 zdržal sa: 1

6/ Uznesenie 31.01.2020

Správna rada ZVLD SR o.z. podporuje stanovisko ASLSR k otázke prehliadok mŕtvych a hroziaceho zavedenia povinnosti prehliadať mŕtve telá voči VLD a ŠAS pre nedostatok zdrojov UDZS.

<https://www.webnoviny.sk/vzdravotnictve/ambulantni-lekari-sa-buria-odmietaju-povinnost-prehliadat-mrtvych/>

Hlasovanie: za : 3 proti: 0 zdržal sa: 1

7/ Uznesenie 31.01.2020

ZVLD SR o.z. považuje programové prehlásenie strany SMER-SD na programovej konferencii strany o zavedení diskriminačného sankcionovania absolventov medicíny ako výsledok 12-ročného vládnutia strany SMER-SD v rezorte zdravotníctva SR, za nešťastné a systémovo neakceptovateľné.

Hlasovanie: za : 3 proti: 0 zdržal sa: 1

**Overovatelia zápisnice – vyžadujú sa podpisy všetkých zúčastnených členov Správnej rady ZVLD SR o.z.:**

MUDr. Pavol Štec – predseda SR ............................................

MUDr. Ján Hencel, MSc – I. podpredseda SR ............................................

MUDr. Peter Marko, MPH – člen SR ............................................

MUDr. Viliam Chromý - člen SR ............................................

MUDr. Rastislav Zanovit – člen SR ............................................

MUDr. Štefan Krnáč - člen SR ............................................

MUDr. Dušan Lipták – člen SR ..............................................

MUDr. Slavomír Sakal, MPH – člen SR ..............................................

Zapisovateľ: Ing. Jiří Ruml , sekretariát ZVLD SR o.z. ..............................................